Hylis

Hylis er en slekt av biller som ligner smellere (Elateridae).

Utseende 
Små (3-6,5 millimeter), avlange, halvblanke, mørke råtevedbiller, ligner spinkle smellere (Elateridae). Oversiden er fint hårete. Hodet er forholdsvis lite og lett nedoverbøyd. Fasettøynene er vanligvis store. Antennene er 11-leddete, ganske lange og kraftige, rundt halve kroppslengden, litt sagtakkede. Brystskjoldet (pronotum) er rundet, noe hvelvet, med uttrukne bakhjørner. En tapp på forbrystet griper inn i en grop på mellombrystet og billene kan "smelle" med å brekke denne tappen ut av gropen, i likhet med smellerne. Dekkvingene er avlange, parallellsidige, så brede som eller litt smalere enn brystskjoldet, med fine punktstriper. Beina er temmelig korte.

Levevis 
Artene lever i død ved, kan utnytte mange ulike treslag.

Utbredelse 
Slekten har en holarktisk utbredelse, forekommer også i Australia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien råtevedbiller (Eucnemidae) Eschscholtz, 1829
 Underfamilien Melasinae Fleming, 1821
 Stammen Epiphanini Muona, 1993
 Slekten Hylis des Gozis, 1886
 Hylis australis (Fleutiaux, 1896)
 Hylis californicus (Van Dyke, 1932)
 Kjølråtevedbille, Hylis cariniceps (Reitter, 1902) - utbredt, men sjelden på Østlandet
 Skogråtevedbille, Hylis foveicollis (Thomson, 1874) - funnet noen steder på Sør- og Østlandet
 Hylis frickae Muona, 1993 - fossil art fra baltisk rav
 Hylis frontosus (Say, 1836)
 Hylis harmandi (Fleutiaux, 1923)
 Hylis irvinei Muona, 2000
 Hylis olexai (Palm, 1955
 Granråtevedbille, Hylis procerulus (Mannerheim, 1823) - funnet i Viken og Oslo
 Hylis robustus (Van Dyke, 1943)
 Hylis simonae (Olexa, 1970)
 Hylis slipinskii Burakowski & Buchholz, 1991
 Hylis terminalis (LeConte, 1866)

Eksterne lenker 
 bugguide.net - bildedatabase over nordamerikanske insekter
 Atlas of Living Australia - Hylis
 

Biller formelt beskrevet i 1886
Dyr formelt beskrevet av Maurice Gilbert Perrot des Gozis
Råtevedbiller